Cessna 150

Cessna 150 on USA Cessna Aircraft Company ülatiivaline, kahekohaline, metallkonstruktsiooniga õppelendudeks loodud ninatelikuga väikelennuk, esmalend 1957. aastal. 

Lennuki sarjana ehitamine algas 1958. aastal. Selle lennuki alusel loodi hiljem uuendatud lennuk Cessna 152. Kuna Cessna 150 on kütusekulult säästlik, konstruktsioonilt ja juhitavuselt lihtne, kasutatakse seda tänapäeval jätkuvalt kogu maailmas õppelennukina.M.Woch, J.Tomaszewska, G.Kamin, K. Kos, T. Zienkiewicz, M. Michalski, M. Zielja. (2019). Analysis of the Operation Process of a Training Aircraft-Cessna 150, EDP Sciences, volume 292, 01009, https://doi.org/10.1051/matecconf/201929201009

 Lennuki ehitus 
Cessna 150 on täismetall-, poolmonokokk-konstruktsiooniga ühemootoriline  väikelennuk. Selle lennuki tunneb ära kabiini iseloomulikult suure tagumise sfäärilise klaaspinna järgi.

 Tehnilised andmed 
Tabelis on esitatud Cessna 150 tehnilised andmed.
Tiivaulatus10,11  mTiiva pindala14,8 m2Pikkus7,24 mKõrgus2,63 mKahelabalise metallpropelleri diameeter1,752  mTühikaal509 kgSuurim lennukaal726 kgReisikiirus152 km/h

 Uuendused 
Cessna 150 ja 152 -le lisati tiiva aerodünaamikat parandavad metallribad. Federal Aviation Administrationi 1977. aasta uuringus „Analysis of Selected General Aviation Stall-Spin Accidents“ tuvastati, et Cessna 150 on uuritud lennukite hulgas varisemiste ja pööriste tüüpi õnnetustes neljandal kohal. Seetõttu tehti põhjalik analüüs, et välja selgitada, kuidas seda probleemi lahendada. Edaspidi lisati mudelitele Cessna 150 ja 152 tiiva tüveosale metallribad. Täpse suurusega metallribad kinnitusid mõlema tiivapoole esiservale ettenähtud kohas. Selle tulemusena vähenes lennuki tahtmatu pöörisesse sattumise tõenäosus.Mackenzie, S. B. (1982). Stalling Aerodynamics of the Cessna Models 150 and 152 Series Aircraft. Google Patents.

 Mootor 
Cessna 150 kolbmootor on 4-silindriline õhkjahutusega 100 hobujõuline Continental O-200 ridamootor. Lennukit on testitud võimsama mootoriga Lycoming O-320-E-2D, mis arendab 150 hobujõudu.Erb, R. M. & Fernand, J. M. (1996). Cessna 150/Lycoming O-320-E2D Limited Performance Evaluation. AIR FORCE ACADEMY COLORADO SPRINGS CO DEPT OF AERONAUTICS

 Viited 

Kategooria:Ameerika Ühendriikide lennukid